
PAKALPOJUMA LĪGUMS 
Dokumenta parakstīšanas datums
ir pēdējā pievienotā droša elektroniskā paraksta
un tā laika zīmoga datums

Rīgas valstspilsētas pašvaldības Izglītības, kultūras un sporta departaments, turpmāk – Departaments vai Pasūtītājs, Kultūras pārvaldes priekšnieces – direktora vietnieces […], un
SIA “MON Projekts”, reģistrācijas Nr. 40103997028, turpmāk – Izpildītājs, valdes priekšsēdētāja […], no otras puses, kopā saukti – Puses, pamatojoties uz Centralizētās iepirkumu institūcijas - Rīgas valstspilsētas pašvaldības Centrālās administrācijas Iepirkumu pārvaldes (turpmāk – Institūcija) atklātā konkursa “Pilsētvides Ziemassvētku gaismas noformējuma uzstādīšanas pakalpojumi, kā arī uzturēšanas un demontāžas pakalpojumi”, identifikācijas Nr. CAIP 2024/85, (turpmāk – Iepirkums) 1. daļas rezultātiem noslēdz šādu līgumu, turpmāk – Līgums.

1. Līguma priekšmets
1.1. [bookmark: _Hlk108103922]Pasūtītājs uzdod Izpildītājam, un Izpildītājs apņemas sniegt Iepirkuma 1. daļā norādīto Pakalpojumu - LED dekoru eksponēšana uz ielu apgaismojuma līniju trosēm, (turpmāk – Pakalpojums), kas ietver pasūtītāja rīcībā esošo LED dekoru funkcionālo pārbaudi un remontu, transportēšanu uz Tehniskās specifikācijas 3. punktā norādītajām uzstādīšanas lokācijām (turpmāk – Lokācijas), dekoru uzstādīšanu (montāžu) atbilstoši specifikācijai, pieslēgšanu elektrības padevei, fotofiksāciju ieslēgtā veidā, uzturēšanu tehniskā un vizuālā eksponēšanas kārtībā, demontāžu un beigu piegādi uz norādīto glabāšanas vietu Rīgā, saskaņā ar šī Līguma 1. pielikumu „Tehniskā specifikācija” (turpmāk – Tehniskā specifikācija) un Līguma 2. pielikumu „Finanšu piedāvājums” (turpmāk – Finanšu piedāvājums), kas abpusēji ir saskaņoti un atbilst Izpildītāja iesniegtajam piedāvājumam Iepirkuma konkursā. 
1.2. [bookmark: _Hlk111038743]Izpildītājs veic Pakalpojumu, izmantojot savus resursus, iekārtas un materiālus. 
1.3. Līguma darbības termiņš ir no tā abpusējas parakstīšanas brīža līdz pilnīgai Līdzēju saistību izpildei, kas paredzēta iepriekš saskaņotā laikā 2025. gada februārī. 
1.4. Līguma izpilde paredzēta šādos posmos:
1.5. [bookmark: _Hlk139989565]1. posms – Pasūtītāja īpašumā esošu LED dekoru saņemšana, funkcionālā pārbaude un remonts, transportēšana uz Tehniskās specifikācijas 3. punktā norādītajām uzstādīšanas lokācijām (turpmāk – Lokācijas), dekoru uzstādīšana (montāža) uz ielu apgaismojuma līniju trosēm, pieslēgšana elektrības padevei un fotofiksācija ieslēgtā veidā – līdz 2024. gada 26. novembrim. Uzstādīšanu un ieslēgšanu nepieciešams veikt šādā prioritāšu secībā:
1.5.1. Vecrīga un Brīvības iela;
1.5.2. A. Čaka iela un specifikācijā dotā “Projekta 5.zona”.
1.6. 2. posms - uzstādīto un pieslēgto LED dekoru uzturēšana tehniskā un vizuālā eksponēšanas kārtībā – no pieslēgšanas brīža līdz demontāžai.
1.7. 3. posms - LED dekoru demontāža un piegāde uz Pasūtītāja norādītajām glabāšanas vietām Rīgā - vienas kalendārās nedēļas laikā pēc Pasūtītāja uzdevuma saņemšanas. Precīzs demontāžas laiks tiks noteikts, vadoties no klimatiskajiem apstākļiem, sākot no 2025. gada 20. janvāra.

2. Līguma summa un norēķinu kārtība
2.1. Saskaņā ar Finanšu piedāvājumu Līguma kopējā summa par Pakalpojuma 1.–3. posma izpildi ir EUR 29793.90 (divdesmit deviņi tūkstoši septiņi simti deviņdesmit trīs euro un 90 centi) bez pievienotās vērtības nodokļa (turpmāk – PVN). PVN tiek aprēķināts saskaņā ar spēkā esošajiem normatīvajiem aktiem. 
2.2. Pasūtītājs veic avansa maksājumu 20% apmērā no Līguma kopējā summas, t.i. EUR 5958,78 (pieci tūkstoši deviņi simti piecdesmit astoņi euro un 78 centi) bez PVN, pēc Līguma parakstīšanas un rēķina iesniegšanas Departamentā Līguma 3.nodaļā noteiktajā kārtībā.
2.3. Pasūtītājs veic apmaksu 30% apmērā no Līguma kopējā summas, t.i. EUR 8938,17 (astoņi tūkstoši deviņi simti trīsdesmit astoņi euro un 17 centi) bez PVN, pēc Pakalpojuma 1.posma izpildes pieņemšanas–nodošanas akta parakstīšanas un Izpildītāja rēķina saņemšanas Līguma 3.nodaļā noteiktajā kārtībā.
2.4. Pasūtītājs veic apmaksu 50% apmērā no Līguma kopējās summas, t.i. EUR 14896,95 (četrpadsmit tūkstoši astoņi simti deviņdesmit seši euro un 95 centi) bez PVN, pēc Pakalpojuma 2. un 3. posmu pabeigšanas, pēc pilna Pakalpojuma pieņemšanas–nodošanas akta parakstīšanas un rēķina iesniegšanas Pasūtītājam Līguma 3.nodaļā noteiktajā kārtībā.
2.5.  Pakalpojuma posmu izpildes pieņemšanas–nodošanas aktos norāda faktiski sniegto Pakalpojumu daudzumu un faktisko izdevumu apmēru, kas aprēķināts saskaņā ar Finanšu piedāvājumā norādītajām cenām, kā arī neparedzētu un nepieciešamu izdevumu apmēru, kas noteikts saskaņā ar Izpildītāja sagatavotu un Pasūtītāja apstiprinātu papildus izdevumu tāmi.
2.6. Remontdarbu un citu neparedzamo papildus izdevumu gadījumā Līguma kopējās summas palielinājums nedrīkst pārsniegt 10% apmēru.

3. Rēķina formāts un iesniegšanas kārtība
3.1. Izpildītājs sagatavo un iesniedz Departamentam apmaksai rēķinu elektroniskā formātā atbilstoši Rīgas valstspilsētas pašvaldības portālā www.eriga.lv, sadaļā “Rēķinu iesniegšana” norādītajai informācijai par elektroniskā rēķina formātu.
3.2. Izpildītājam ir pienākums pašvaldības portālā www.eriga.lv sekot līdzi iesniegtā rēķina apstrādes statusam.
3.3. Ja Izpildītājs ir iesniedzis nepareizi aizpildītu un/vai Līguma nosacījumiem neatbilstošu rēķinu, Departaments šādu rēķinu apmaksai nepieņem un neakceptē. Izpildītājam ir pienākums iesniegt atkārtoti pareizi un Līguma nosacījumiem atbilstoši aizpildītu rēķinu. Šādā situācijā rēķina apmaksu termiņu skaita no dienas, kad Izpildītājs ir iesniedzis atkārtotu rēķinu.
3.4. Rēķina apmaksas termiņu nosaka ne mazāku par 10 darba dienām pēc rēķina saņemšanas.
3.5. Rēķina apmaksa tiek veikta, ieskaitot rēķinā norādīto summu Izpildītāja norādītajā kontā.

4. Pakalpojuma izpildes nodošanas un pieņemšanas kārtība
4.1. Pasūtītājs 5 (piecu) darba dienu laikā pēc Izpildītāja paziņojuma par Pakalpojuma 1. posma pabeigšanu un Iepirkuma 1. daļas Tehniskās specifikācijas 1.1.punktā minētās fotofiksācijas attēlu iesniegšanas Pasūtītājam veic Pakalpojuma pārbaudi un paraksta Pakalpojuma 1. posma pieņemšanas–nodošanas aktu, kura projektu sastāda Izpildītājs.
4.2. Pakalpojuma izpildes laikā Izpildītājam pēc Pasūtītāja pieprasījuma ir jāatskaitās par darbu izpildes gaitu. Pasūtītāja pretenzijas par darba kvalitāti Izpildītājam ir saistošas, un Izpildītājs nekavējoties tās novērš, neizmainot Līguma kopējo darbu veikšanas summu.
4.3. Ja Pakalpojuma izpildē konstatēti trūkumi vai defekti, vai neatbilstība Pakalpojuma uzdevuma noteikumiem, Pasūtītājs tiesīgs nepieņemt Izpildītāja Pakalpojumu līdz trūkumu novēršanai un neparakstīt aktu, vai parakstīt to ar attiecīgām atrunām. 
4.4. Izpildītājs novērš aktā norādītos Pakalpojuma trūkumus par saviem līdzekļiem ne vēlāk kā 12 stundu laikā. 
4.5. Ja LED dekoru uzstādīšanai vai uzturēšanai nepieciešami vietas sakārtošanas darbi, piemēram, vietas attīrīšana no sniega, to veic Izpildītājs ar saviem spēkiem un līdzekļiem Līguma ietvaros.
4.6. Izpildītājs nodrošina uzstādīto LED dekoru kvalitatīvu darbību visā eksponēšanas periodā (uzturēšana) saskaņā ar ielu apgaismojuma darbības laika grafiku un Tehniskās specifikācijas nosacījumiem, novēršot bojājumus par saviem līdzekļiem ne vēlāk kā 12 (divpadsmit) stundu laikā pēc bojājuma konstatēšanas.
4.7. Izpildītājs veic uzstādīto LED dekoru demontāžu un piegādi uz Pasūtītāja norādīto glabāšanas vietu Rīgā - vienas kalendārās nedēļas laikā pēc Pasūtītāja uzdevuma saņemšanas. Precīzs demontāžas laiks tiks noteikts atkarībā no klimatiskajiem apstākļiem, sākot no 2025. gada 20. janvāra.
4.8. Pasūtītājs 5 (piecu) darba dienu laikā pārbauda demontētos un Pasūtītāja noliktavā nogādātos LED dekorus un paraksta Izpildītāja sagatavotu pieņemšanas – nodošanas aktu.

5. Pušu atbildība
5.1. Pakalpojums Izpildītājam jāveic Tehniskajā specifikācijā noteiktajos termiņos.
5.2. Ja Pakalpojuma izpilde tiek veikta ar nokavējumu, Izpildītājs par katru nokavēto dienu maksā Pasūtītājam līgumsodu 0.2 % apmērā no attiecīgā Pakalpojuma izpildes kopējās summas bez PVN, bet ne vairāk kā 10 % no Līguma kopējās summas.
5.3. Par maksājumu kavējumiem Pasūtītājs par katru nokavēto dienu maksā Izpildītājam līgumsodu 0.2 % apmērā no attiecīgā Pakalpojuma izpildes kopējās summas bez PVN, bet ne vairāk kā 10 % no Līguma kopējās summas.
5.4. Visi no Izpildītāja vai Pasūtītāja saņemtie maksājumi tiek dzēsti saskaņā ar Civillikuma 1843.panta noteikumiem.
5.5. Gadījumā, ja Izpildītājs nenodrošina savu saistību izpildi, tai skaitā, ja Izpildītājs kavē izpildes termiņu vairāk par 7 (septiņām) dienām, Pasūtītājs ir tiesīgs vienpusēji atkāpties no Līguma un pieprasīt no Izpildītāja atlīdzināt radušos zaudējumus un saistīto izdevumu kompensāciju. Šajā gadījumā Līgums uzskatāms par izbeigtu 3. (trešajā) darba dienā pēc Pasūtītāja paziņojuma par atkāpšanos izsūtīšanas dienas.
5.6. Gadījumā, ja Pasūtītājs nenodrošina savu saistību izpildi, Izpildītājs ir tiesīgs vienpusēji atkāpties no Līguma un pieprasīt radušos izdevumu kompensāciju no Pasūtītāja.
5.7. Izpildītājam ir tiesības uzticēt trešajām personām Pakalpojuma atsevišķu procesu izpildi. Piesaistot pakalpojuma izpildes procesā trešās personas, Izpildītājs atbildīgs Pasūtītājam par Līguma saistību pienācīgu izpildi.
5.8. Izpildītājam, papildus citos Līguma punktos noteiktajam, ir šādi pienākumi:
5.8.1.  sniegt Pakalpojumus Līgumā paredzētajā termiņā, apjomā un kvalitātē un ievērojot attiecināmos spēkā esošos ārējos normatīvos aktus;
5.8.2.  nekavējoties informēt Pasūtītāju par jebkādiem šķēršļiem vai apstākļiem, kas kavē Līgumā noteikto Pakalpojumu pienācīgu sniegšanu.
5.9. Pasūtītājs sadarbojas ar Izpildītāju, nodrošinot nepieciešamo atbalstu Pakalpojuma organizatorisko un tehnisko jautājumu risināšanā, sniedz Izpildītājam pēc tā pieprasījuma visu informāciju un dokumentāciju, kas nepieciešama, lai nodrošinātu Pakalpojuma veiksmīgu izpildi.
5.10. Izpildītājs veic Līgumā un tā pielikumos minēto Pakalpojuma izpildi apzinīgi, centīgi, profesionāli, augstā kvalitātē, ar to iemaņu, rūpības un centības līmeni, kāds piemīt citiem šīs nozares profesionāļiem, kas veic līdzīga veida darbus. Darba rezultāts ir Līguma un pievienoto Līguma pielikumu pilna apjoma realizācija.
5.11. Izpildītājs pilnā apmērā atbild par savā rīcībā izmantotajiem materiālajiem un finanšu līdzekļiem, kā arī par Pasūtītājam un trešajām personām radītajiem zaudējumiem, kas izriet tieši vai netieši no Izpildītāja un to piesaistīto personu rīcības.
5.12. Izpildītājs saskaņo ar Pasūtītāju visas izmaiņas, kādas var rasties Pakalpojuma sniegšanas gaitā.
5.13. Pakalpojuma izpildes laikā pēc Pasūtītāja pieprasījuma Izpildītājam ir jāatskaitās par darbu izpildes gaitu. Pasūtītāja pretenzijas par darba kvalitāti Izpildītājam ir saistošas, un Izpildītājs nekavējoties tās novērš, neizmainot Līguma kopējo darbu veikšanas summu.
5.14. Ja saskaņā ar Līgumu un tā pielikumiem Izpildītājs nav sniedzis atbilstošu Pakalpojumu vai arī Pakalpojums nav sniegts augstā kvalitātē, tad Pasūtītājs izveido komisiju, kurā ietilpst arī Izpildītājs, lai izvērtētu neizdarītos darbus vai sniegtā Pakalpojuma kvalitāti un pieņemtu lēmumu par Līguma summas samazinājumu un/vai soda naudas apmēru, vai Līguma summas neizmaksāšanu.
5.15. Pasūtītājam ir tiesības pieņemt lēmumu par Līguma summas neizmaksāšanu, tās samazināšanu un naudas soda piemērošanu 30 (trīsdesmit) dienu laikā no konstatētā pārkāpuma un attiecīgā akta sastādīšanas brīža.

6. Nepārvarama vara
6.1.  Puses nav atbildīgas par savu Līgumā noteikto saistību neizpildi, nepienācīgu izpildi vai izpildes nokavēšanu, ja to cēlonis ir nepārvaramas varas (Force Majeure) apstākļi, kurus attiecīgā Puse nevarēja paredzēt, novērst vai ietekmēt. Pie šādiem apstākļiem pieskaitāmas dabas stihijas (zemestrīce, plūdi, vētra u.tml.), streiki, jebkuras kara un teroristiskas darbības, kā arī jebkādi valsts vai pašvaldību institūciju izdoti normatīvie akti, kuru rezultātā nav iespējama līguma saistību izpilde.
6.2.  Par nepārvaramas varas apstākļu iestāšanos otra Puse rakstiski jāinformē divu darba dienu laikā pēc šādu apstākļu iestāšanās dienas. Nepārvaramas varas apstākļu iestāšanās ir jāapstiprina ar kompetentās iestādes izdotu dokumentu. 
6.3.  Iestājoties nepārvaramas varas apstākļiem, Pusēm jāveic iespējamie nepieciešamie pasākumi, lai nepieļautu vai mazinātu zaudējumu rašanos.
6.4.  Nepārvaramas varas apstākļu iestāšanās gadījumā Līguma noteikumu izpildes termiņš tiek pagarināts par laika, kādā darbojas nepārvaramās varas apstākļi. 
6.5.  Ja nepārvaramas varas apstākļu ietekme turpinās ilgāk nekā trīs mēnešus, Puses vienojas par tālāko sadarbību vai par Līguma izbeigšanu.

7. Strīdu izskatīšanas kārtība 
7.1.  Pušu domstarpības, kas rodas šā Līguma ietvaros un skar šo Līgumu vai tā pārkāpšanu, izbeigšanu vai spēkā esamību, tiek risinātas abpusējās sarunās, kurās panāktā Pušu vienošanās noformējama rakstveidā. Ja vienošanās netiek panākta, strīds tiek izšķirts Latvijas Republikas spēkā esošajos normatīvajos aktos noteiktajā kārtībā.
8. Līguma izpildē iesaistītie speciālisti, apakšuzņēmēji un to nomaiņa
8.1. Pēc Līguma noslēgšanas, bet ne vēlāk kā pirms Darbu uzsākšanas Izpildītājs iesniedz Pasūtītājam visu Pakalpojuma sniegšanā iesaistīto Apakšuzņēmēju (ja tādus plānots iesaistīt) sarakstu, kurā norāda Apakšuzņēmēja nosaukumu, kontaktinformāciju un to pārstāvēt tiesīgo personu. Sarakstā norāda arī Apakšuzņēmēju apakšuzņēmējus. Līguma izpildes laikā Izpildītājs paziņo Pasūtītājam par jebkurām izmaiņām Apakšuzņēmēju sarakstā, kā arī papildina sarakstu ar informāciju par Apakšuzņēmēju, kas tiek vēlāk iesaistīts Darbu veikšanā. Informāciju par izmaiņām Apakšuzņēmēju sarakstā vai par jauna Apakšuzņēmēja piesaistīšanu Izpildītājs iesniedz Pasūtītājam, rakstveidā nosūtot to uz Līgumā norādīto Pasūtītāja juridisko/elektronisko adresi.
8.2. Līguma izpildē iesaistītā personāla un apakšuzņēmēju nomaiņa un jauna personāla un Apakšuzņēmēju piesaiste notiek saskaņā ar Publisko iepirkumu likuma (turpmāk – PIL) 62. pantā noteikto kārtību.
8.3. Izpildītājs nav tiesīgs bez saskaņošanas ar Pasūtītāju veikt Konkursa Piedāvājumā norādītā personāla un Apakšuzņēmēju nomaiņu un iesaistīt papildu Apakšuzņēmējus Līguma izpildē. Pasūtītājs var prasīt personāla un Apakšuzņēmēja viedokli par nomaiņas iemesliem. 
8.4. Pasūtītājs nepiekrīt Izpildītāja Piedāvājumā norādīto speciālistu nomaiņai gadījumos, ja Piedāvājumā norādītā speciālista nomaiņai piedāvātais speciālists neatbilst Konkursa dokumentos Izpildītāja piesaistītajiem speciālistiem izvirzītajām prasībām vai tam nav vismaz tādas pašas kvalifikācijas un pieredzes kā speciālistiem, kas tika vērtēti, nosakot saimnieciski visizdevīgāko piedāvājumu. 
8.5. Pasūtītājs nepiekrīt Konkursa Piedāvājumā norādīto Apakšuzņēmēju nomaiņai, ja pastāv kāds no šādiem nosacījumiem: 
8.5.1. piedāvātais Apakšuzņēmējs neatbilst Konkursa dokumentos Apakšuzņēmējiem izvirzītajām prasībām; 
8.5.2. [bookmark: _Hlk168480392]tiek nomainīts Apakšuzņēmējs, uz kura iespējām Izpildītājs balstījies, lai apliecinātu savas kvalifikācijas atbilstību Konkursa dokumentos noteiktajām prasībām, un piedāvātajam Apakšuzņēmējam nav vismaz tādas pašas kvalifikācijas, uz kādu Izpildītājs atsaucies, apliecinot savu atbilstību Konkursā noteiktajām prasībām, vai tas atbilst PIL 42. panta otrā daļā  minētajiem izslēgšanas gadījumiem[footnoteRef:1];  [1:  Izslēgšanas nosacījumu pārbaude tiek veikta attiecībā uz to datumu, kad Pasūtītājs ir saņēmis Izpildītāja lūgumu Apakšuzņēmēja nomaiņai.] 

8.5.3. piedāvātais Apakšuzņēmējs, kura veicamo darbu vai sniedzamo Pakalpojumu vērtība ir vismaz 10 000,00 euro (Apakšuzņēmēja veicamo darbu vai sniedzamo pakalpojumu vērtība tiek noteikta PIL 63.panta trešajā daļā noteiktajā kārtībā), atbilst PIL 42.panta otrā daļā  minētajiem izslēgšanas gadījumiem [footnoteRef:2];  [2:  Izslēgšanas nosacījumu pārbaude tiek veikta attiecībā uz to datumu, kad Pasūtītājs ir saņēmis Izpildītāja lūgumu Apakšuzņēmēja nomaiņai.] 

8.5.4. Apakšuzņēmēja maiņas rezultātā tiktu izdarīti tādi grozījumi Izpildītāja Piedāvājumā, kuri, ja sākotnēji būtu tajā iekļauti, ietekmētu Piedāvājuma izvēli atbilstoši Konkursa dokumentos noteiktajiem piedāvājuma izvērtēšanas kritērijiem. 
8.6. Pārbaudot jaunā Apakšuzņēmēja atbilstību, Pasūtītājs piemēro PIL 42.panta noteikumus un izslēgšanas iemeslu  veic tajā datumā, kas Pasūtītājs lemj par atļaujas sniegšanu piegādātājam nomainīt Apakšuzņēmēju, pārbaudi, minētā panta ceturtās daļas 2., 3. un 4 .punktā noteiktos termiņus skaita no dienas, kad lūgums par Apakšuzņēmēja nomaiņu iesniegts Pasūtītājam.  
8.7. Pasūtītājs pieņem lēmumu atļaut vai atteikt Izpildītāja Piedāvājumā norādīto speciālistu un/vai Apakšuzņēmēju nomaiņu, vai jaunu Apakšuzņēmēju  iesaistīšanu Līguma izpildē, ne vēlāk kā 5 (piecu) darba dienu laikā no dienas, kad Pasūtītājs ir saņēmis visu informāciju un dokumentus, kas nepieciešami lēmuma pieņemšanai saskaņā ar Līguma un PIL noteikumiem. Par pieņemto lēmumu Pasūtītājs rakstveidā paziņo Izpildītājam. 
8.8. Izpildītājs ir atbildīgs par Izpildītāja speciālistu drošību, kuri atrodas Objektā.
8.9. Izpildītājs nodrošina, ka Objektā esošajam personālam ir dokumenti (nodarbinātā apliecība, darba apliecība), kas norāda personāla darba devēju un pamato darbinieka atrašanos Objektā, un tie tiek uzrādīti pēc Pasūtītāja vai kompetentu institūciju pieprasījuma.
8.10. Izpildītājam ir pienākums nomainīt ikvienu Pakalpojuma izpildē iesaistīto darbinieku 10 (desmit) darba dienu laikā, ja to pieprasa Pasūtītājs un pamato ar kādu no šādiem iemesliem:
8.10.1. Pasūtītājs ir konstatējis, ka Izpildītāja iesaistītais darbinieks nav uzsācis darbu Objektā;
8.10.2. Izpildītāja iesaistītajam darbiniekam Pasūtītājs atkārtoti ir konstatējis paviršu (nepienācīgu) savu pienākumu veikšanu;
8.10.3. Izpildītāja iesaistītajam darbiniekam Pasūtītājs ir konstatējis nekompetenci vai nolaidību;
8.10.4. Pasūtītājs ir konstatējis Līgumā noteikto saistību vai pienākumu nepildīšanu;
8.10.5. Pasūtītājs ir konstatējis atkārtotu darbību veikšanu, kas kaitē drošībai, veselībai vai vides aizsardzībai.

9. PERSONAS DATU apstrādes noteikumi
9.1. [bookmark: _Hlk167794311]Līdzēji informācijas nosūtīšanai izmanto e-pastu, šifrējot nosūtāmo failu. Parole tiek nosūtīta atsevišķi uz Pakalpojuma līgumā norādītās Izpildītāja kontaktpersonas mobilo tālruni. Ja informācijas nosūtīšana tiek veikta, nodrošinot piekļuvi Rīgas valstspilsētas pašvaldības mākoņpakalpojumā SharePoint esošajam failam, tad piekļuve tiek dota Pakalpojuma līguma noteiktajai Izpildītāja kontaktpersonai.
9.2. Puses vienojas izmantot tādu e-pastu servisa sniedzēju pakalpojumus, kuri glabā informāciju ES robežās.
9.3. Ja saskaņā ar piemērojamiem normatīvajiem aktiem Līdzējam var rasties pienākums nodot tālāk trešajām personām no otra Līdzēja iegūtos fizisko personu datus, attiecīgais Līdzējs pirms šādu datu nodošanas informē par to otru Līdzēju, ja vien spēkā esošie normatīvie akti to neaizliedz.
9.4. Līdzēji apņemas pēc otra Līdzēja pieprasījuma iznīcināt no otra Līdzēja iegūtos fizisko personu datus, ja izbeidzas nepieciešamība tos apstrādāt Līguma izpildes nodrošināšanai.
9.5. Katrs no Līdzējiem ir tiesīgs nekavējoties apturēt turpmāku personas datu nosūtīšanu, ja otrs Līdzējs nenodrošina datu apstrādes prasību ievērošanu (t.sk, no attiecīgā Līdzēja darbiniekiem), ko tam uzliek šis Līgums vai jebkādi piemērojamie normatīvie akti. Šajā gadījumā Līdzējs, kurš konstatē pārkāpumu, ir tiesīgs pieprasīt otram Līdzējam nodoto datu atdošanu atpakaļ un tam sekojošu datu dzēšanu no otra Līdzēja sistēmām.
9.6. [bookmark: _Hlk141860332]Pēc Līguma izbeigšanas vai darbības termiņa beigām, Līdzēji nodod atpakaļ no otra Līdzēja saņemtos personas datus un to kopijas un, ciktāl to pieļauj piemērojamie normatīvie akti, iznīcināt visus šādus datus un iesniegt rakstveida apliecinājumu otram Līdzējam par šā apakšpunkta izpildi.
9.7. Jēdzieniem “personas dati”, “pārzinis”, “apstrādātājs”, “datu subjekts” un “apstrāde” ir tāda pati nozīme, kāda tiem piešķirta Vispārīgā datu aizsardzības regulā (2016/679/ES).
9.8. Paredzams, ka Puses Līguma izpildes laikā apstrādās fizisko personu datus (turpmāk tekstā ‒ Personas dati).
9.9. Attiecībā uz Personas datiem Pasūtītājs ir pārzinis, bet Izpildītājs – personas datu apstrādātājs atbilstoši Vispārīgajai datu aizsardzības regulai (2016/679/ES)  (2016.gada 27.aprīlis).
9.10. Datu apstrādes pamatojums un apstrādātie datu veidi: 
9.10.1. Personas dati Pakalpojuma līguma izpildes nodrošināšanai tiek apstrādāti, lai nodrošinātu pakalpojuma sniegšanu;
9.10.2. Datu subjektu kategorijas, kuras tiek apstrādātas Pakalpojuma līguma ietvaros: fiziska persona - priekšlikuma iesniedzējs .
9.11. Pakalpojuma līguma ietvaros var tikt apstrādāta personas datu kategorija: dati par objektu – iesniegumā minētā īpašuma adrese, kadastra numurs.
9.12. Pasūtītāja un Izpildītāja darbības vispārējie noteikumi:
9.12.1. Puses noslēdz šo līgumu, lai gūtu labumu no Izpildītāja profesionālās kompetences, lai nodrošinātu un apstrādātu personas datus šajā līgumā paredzētajiem nolūkiem;
9.12.2. Izpildītājs kā datu apstrādātājs garantē, ka tas apstrādā personas datus tikai tādā veidā un apjomā, ciktāl tas ir nepieciešams pakalpojuma sniegšanai saskaņā ar šo līgumu;
9.12.3. Puses veic pasākumus, lai nodrošinātu, ka fiziskās personas, kuras darbojas to pakļautībā un kurām ir piekļuve personas datiem, ievēro šī līguma prasības;
9.12.4. Izpildītājs nodrošina, ka šis līgums ir attiecināms gan uz Izpildītāja darbiniekiem, gan uz jebkurām citām personām, kuras ir tieši vai netieši iesaistītas Pasūtītāja vārdā veiktajā personas datu apstrādē, par to attiecīgi noslēdzot attiecīgus līgumus/vienošanās vai apliecinājumus par konfidencialitātes ievērošanu un personas datu apstrādi gan savu darba tiesisko attiecību ar Izpildītāju vai pilnvarojuma laikā, gan pēc darba tiesisko attiecību vai pilnvarojuma izbeigšanās un tās ir apmācītas personas datu aizsardzības jautājumos. Pēc Pasūtītāja rakstveida pieprasījuma minētās vienošanās vai apliecinājumus Izpildītājam ir pienākums iesniegt Pasūtītājam;
9.12.5. Līgumā paredzētie pienākumi attiecas tikai uz personas datiem, ka tiek apstrādāti līguma ietvaros un nav attiecināmi uz juridisko personu datiem;
9.12.6. Pasūtītājs kā pārzinis var sniegt Izpildītājam kā apstrādātājam saistošus rakstveida norādījumus (tajā skaitā arī par datu apstrādei piemērojamiem tehniskiem un organizatoriskiem pasākumiem) visā šī Līguma spēkā esamības laikā.
9.13. Izpildītāja pienākumi:
9.13.1. Izpildītājam ir jāievēro piemērojamie tiesību akti personas datu apstrādes un aizsardzības jomā;
9.13.2. Izpildītājam jāapstrādā Personas dati tikai atbilstoši Līgumā noteiktajam mērķim un apjomam;
9.13.3. Izpildītājam jāievēro visi tiesiskie Pasūtītāja norādījumi un prasības attiecībā uz Personas datu apstrādi;
9.13.4. Izpildītājam ir jābūt ieviestiem atbilstošiem tehniskiem un organizatoriskiem pasākumiem, lai novērstu neatļautu vai nelikumīgu Personas datu apstrādi, to nejaušu vai nelikumīgu iznīcināšanu, nejaušu nozaudēšanu, grozīšanu, neatļautu izpaušanu vai piekļuvi Personas datiem, kā arī atbilstošas drošības procedūras, lai nodrošinātu to, ka nepiederošas personas nevar piekļūt Personas datiem, vai aprīkojumam, ko izmanto Personas datus apstrādē un ka personas, kurām Izpildītājs ir atļāvis piekļūt Personas datiem, ievēros Personas datu konfidencialitāti un gādās par to drošību;
9.13.5. Izpildītājs atļauj piekļuvi attiecīgajiem Personas datiem tikai tiem darbiniekiem, kuriem šāda pieeja ir nepieciešama, lai izpildītu Līgumu;
9.13.6. Izpildītājs ņem vērā tehnikas līmeni, datu apstrādes raksturu, apstrādājamo personas datu kategorijas un apjomu, personas datu pārkāpuma iespējamību un smaguma risku attiecībā uz datu subjekta tiesībām un brīvībām, lai nodrošinātu tādu drošības līmeni, kas atbilst riskam, nodrošinot:
10.14.6.1. personas datu šifrēšanu;
10.14.6.2. spēju nodrošināt apstrādes sistēmu un pakalpojumu nepārtrauktu konfidencialitāti, integritāti, pieejamību un noturību;
10.14.6.3. spēju laicīgi atjaunot personas datu pieejamību un piekļuvi tiem gadījumā, ja ir noticis fizisks vai tehnisks negadījums;
10.14.6.4. procesu regulārai tehnisko un organizatorisko pasākumu efektivitātes testēšanai, izvērtēšanai un novērtēšanai, lai nodrošinātu apstrādes drošību.
9.13.7. Izpildītājs izmeklē, novērš un nekavējoties informē Pasūtītāju, konstatējot, ka ir noticis drošības pārkāpums, kura rezultātā notiek nejauša vai nelikumīga nosūtīto, uzglabāto vai citādi apstrādāto personas datu iznīcināšana, nozaudēšana, pārveidošana, neatļauta izpaušana vai piekļuve tiem. Izpildītājs veic atbilstošus drošības pasākumus, cik drīz vien iespējams;
9.13.8. Ja ir iestājies personas datu aizsardzības pārkāpums, pēc iespējas ātrāk, bet ne vēlāk kā 24 (divdesmit četras) stundas no personas datu aizsardzības pārkāpuma atklāšanas brīža nosūtīt  Rīgas valstspilsētas pašvaldības Centrālās administrācijas Datu aizsardzības un informācijas tehnoloģiju drošības centram  uz e-pastu dac@riga.lv  un Pasūtītāja atbildīgās personas e-pastu šādu informāciju: personas datu aizsardzības pārkāpuma apraksts, tostarp, ja, iespējams, ietekmēto datu subjektu kategorijas un aptuvenais skaits;  ietekmēto personas datu ierakstu kategorijas un aptuvenais skaits; datu aizsardzības speciālista vārds un uzvārds un kontaktinformācija vai norāda citu kontaktpersonu ar mērķi iegūt papildus informāciju par personas datu pārkāpumu; personas datu aizsardzības pārkāpuma iespējamo seku apraksts; pasākumu, ko Izpildītājs veicis vai ierosinājis veikt, lai novērstu personas datu aizsardzības pārkāpumu, apraksts, tostarp pasākumi, lai mazinātu iespējamās nelabvēlīgās sekas, lai Rīgas valstspilsētas pašvaldības Centrālās administrācijas Datu aizsardzības un informācijas tehnoloģiju drošības centrs varētu izpildīt savu pienākumu ziņot par šo pārkāpumu Datu valsts inspekcijai;
9.13.9. Izpildītājs nekavējoties informē Pasūtītāju, ja Izpildītājs konstatē, ka viņš vairs nespēs ievērot tiesības un pienākumus, kas saistīti ar Personas datiem, kurus viņš apstrādā Pasūtītāja vārdā;
9.13.10. Izpildītājs Līguma darbības laikā palīdz Pasūtītājam nodrošināt Vispārīgās datu aizsardzības regulas 32.-36.pantā noteiktos pienākumus, ciktāl tie attiecas uz Līguma ietvaros veicamo personas datu apstrādi;
9.13.11. Pēc Līguma izbeigšanās vai pēc Pasūtītāja pieprasījuma Izpildītājs nekavējoties pārtrauc Personas datu apstrādi un nodod tos Pasūtītājam, un izdzēš tos, un uzdod visiem saviem apakšuzņēmējiem nodot atpakaļ vai izdzēst visus Personas datus, kas ir to rīcībā;
9.13.12. Izpildītājs nodrošina, ka visa personas datu apstrāde, kas notiek saskaņā ar šo līgumu, un tā notiek Eiropas Savienības vai Eiropas Ekonomikas zonas dalībvalstī;
9.13.13. Izpildītājs apņemas 3 darba dienu laikā pārsūtīt Pasūtītājam jebkuru saņemto datu subjekta pieprasījumu saistībā ar šī Līguma izpildes ietvaros nodoto personas datu apstrādi;
9.13.14. Izpildītājs drīkst piesaistīt citus apstrādātājus, iepriekš saņemot Pasūtītāja rakstisku piekrišanu. Ja Izpildītājs piesaista citu apstrādātāju, tas:
9.13.14.1. piesaista apstrādātājus, kas nodrošina pietiekamas garantijas, lai īstenotu atbilstošus tehniskos un organizatoriskos pasākumus tādā veidā, ka apstrāde atbilst šī līguma un datu subjekta tiesību aizsardzības prasībām; un
9.13.14.2. veic saprātīgus pasākumus, noslēdzot līgumu ar šādu apstrādātāju par tādu pienākumu izpildi, kas ir pielīdzināmi šim līgumam.
9.14. Pasūtītāja tiesības un pienākumi:
9.14.1. Pasūtītājam ir tiesības uzraudzīt, vai Izpildītājs apstrādā Personas datus atbilstoši tiesību aktiem un kā izpilda Līguma noteikumus, tai skaitā, veikt auditu;
9.14.2. Pasūtītājam ir pienākums nekavējoties informēt izpildītāju, ja ir mainījušies apstrādājamie dati;
9.14.3. Pasūtītājam ir tiesības Izpildītājam dot rakstveida norādījumus Personas datu apstrādes un aizsardzības (t.sk. drošības) jautājumos, kā arī pieprasīt šo norādījumu izpildi, saprātīgi ņemot vērā riska līmeni un izmaksas. Ja šie norādījumi ir saistīti ar nepieciešamību realizēt tiesību aktos noteiktās prasības, tās Izpildītājs veic par saviem līdzekļiem;
9.14.4. Pasūtītājam ir tiesības konstatējot prettiesisku vai neatļautu Personas datu apstrādi, kas nav saistīta ar Līguma izpildi, Izpildītājam pieprasīt nekavējoties pārtraukt prettiesisko vai neatļauto personas datu apstrādi;
9.14.5. Ja Izpildītājs apstrādā personas datus neatbilstoši Līgumam, tad Izpildītājs atbild par šo personas datu apstrādi un aizsardzību kā pārzinis saskaņā ar Vispārīgo datu aizsardzības regulu.

10. Noslēguma noteikumi
10.1. Līgums stājas spēkā no tā abpusējas parakstīšanas brīža un darbojas līdz Pušu saistību izpildei.
10.2. Visi Līguma grozījumi un papildinājumi noformējami rakstiski. Tie pievienojami Līgumam kā pielikumi un kļūst par Līguma neatņemamām sastāvdaļām. 
10.3. Pasūtītājs tiesīgs vienpusēji atkāpties no Līguma izpildes, ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
10.4. Pasūtītājs Līguma ietvaros nav saistīts ar konkrētu pasūtījuma apjomu un veic pasūtījumus atbilstoši vajadzībai (Rīgas valstspilsētas pašvaldības pilsētas svētku organizēšanas plānam) un savām finanšu iespējām. 
10.5. Līguma grozījumi vai papildinājumi ir pieļaujami pie nosacījuma, ka tie nav pretrunā ar PIL nosacījumiem. Saskaņā ar PIL 61. pantā noteikto Līguma grozījumi ir pieļaujami, ja tie nemaina Līguma vispārējo raksturu (veidu un Iepirkuma dokumentos noteikto mērķi). 
10.6. Par iespējamām izmaiņām Pasūtītājs informē izpildītāju ne vēlāk kā 10 (desmit) darba dienas pirms attiecīgo darbu uzsākšanas.
10.7. Citi Līguma grozījumi var tikt veikti PIL 61. pantā noteiktajā kārtībā.
10.8. Pusēm savlaicīgi, bet ne vēlāk kā 5 (piecu) darba dienu laikā, jāpaziņo otrai Pusei par savu saimniecisko rekvizītu, adreses vai citas būtiskas informācijas izmaiņām, pretējā gadījumā vainīgai Pusei ir jāatlīdzina otrai Pusei nodarītie zaudējumi. Puses likvidācijas vai reorganizācijas gadījumā Līgums ir saistošs tās tiesību pārņēmējiem.
10.9. Ja kāds no Līguma noteikumiem zaudē savu juridisko spēku, tas neietekmē pārējos Līguma noteikumus.
10.10. Puses ir materiāli savstarpēji atbildīgas par zaudējumu nodarīšanu saskaņā ar spēkā esošajiem Latvijas Republikas normatīvajiem aktiem.
10.11. Pušu kontaktpersona savstarpēji sadarbības koordinēšanai Līguma ietvaros ar tiesībām parakstīt Līguma izpildes dokumentāciju: 
10.11.1. [bookmark: OLE_LINK1]Pasūtītāja kontaktpersona: Ināra Gauja, tālr. […]
10.11.2. Izpildītāja kontaktpersona: Oskars Bērziņš, tālr. […]
10.12. Visi paziņojumi un pretenzijas, kas saistītas ar Līguma izpildi, ir iesniedzamas rakstiski otrai Pusei Līgumā norādītajā adresē, un tās ir uzskatāmas par saņemtām:
10.12.1. ja tās nosūtītas ar ierakstītu pasta sūtījumu, tad 7. (septītajā) dienā pēc nosūtīšanas dienas;
10.12.2. ja tās nosūtītas ar elektroniskā pasta starpniecību, izmantojot drošu elektronisko parakstu, tad 2. (otrajā) darba dienā pēc nosūtīšanas;
10.12.3. ja tās iesniegtas personīgi, tad dienā, kad tās nogādātas adresātam, saņemot apliecinājumu par saņemšanas faktu. 
10.13. Līgumam ir pievienoti 2 (divi) pielikumi, kas ir Līguma neatņemamas sastāvdaļas:
10.13.1. 1. pielikums “Tehniskā specifikācija” uz 4 (četrām) lapām;
10.13.2. 2. pielikums “Finanšu piedāvājums”  Excel formātā uz 6 (sešām) lapām.
10.14. Līgums sastādīts latviešu valodā uz 10 (desmit) lapām ar 2 (diviem) Pielikumiem uz 10 (desmit) lapām. Pusēm ir pieejams abpusēji parakstīts Līgums elektroniskā formātā.

11. Pušu rekvizīti un paraksti
[…]

